Mūsų Kretinga

BACK TO THE 2000’s
2026-01-30 20:00 - 23:59 (Europe/Vilnius) | Kretingos kultūros centras, J. Pabrėžos g. 1,, Kretinga, 97129, Lietuva
🪩 Diskoteka tiems, kurie užaugo su CD, SMS ir „mIRC“ 🪩
Ar pameni tuos laikus, kai penktadienio vakaras reiškė tik viena – šokiai mokykloje?
Grįžti iš „šūlės“, numeti kuprinę, pasijungi kompą, parašai draugams „susitinkam prie kampo?“ ir lauki vakaro…
🎧 CD „The Best Hits“, Britney, UV šviesa, balta maikutė, „Nokia“ kišenėje ir širdy – jaudulys.
Jei tai skamba pažįstamai – šis vakaras skirtas TAU.
Sugrįžtam ten, kur viskas buvo paprasta, garsiai ir tikra.
🔥 DJ pultą valdys – DJ MATISSIMO (Matas Melenis)
🎶 Tikri 2000-ųjų hitai. Be kompromisų.
📅 Sausio 30 d.
🕗 20:00–00:00
📍 Kretingos rajono kultūros centras
Nebesusitinkam prie kampo –
👉 susitinkam diskotekoje!
📢 Pasidalink su ta karta, kuri užaugo su 2000-ųjų muzika.
Šita naktis – mūsų. 💥🕺💃
#BackToThe2000s #Diskoteka #DJMatissimo #2000ųjųKarta #Kretinga #Šokiai #Nostalgija

Editos Mildažytės knygos „Pelynų medus“ pristatymas
2026-01-30 17:30 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su viena ryškiausių ir mylimiausių Lietuvos moterų Edita Mildažyte ir jos knygos „Pelynų medus“ – atviros, jausmingos ir žaismingos gyvenimo istorijos – pristatymą.
Viena garsiausių, populiariausių ir mylimiausių Lietuvos moterų – Edita Mildažytė – pristato knygą „Pelynų medus“ apie savo gyvenimą, kuriame tiršta stiprių jausmų, smagių įvykių, skaudžių išgyvenimų ir lemtingų pasirinkimų. Ir, žinoma, – kultinių TV laidų, projektų, dokumentinių filmų, visuomeninės veiklos. Savo istoriją pasakoja kaip moka tik ji – atvirai, lengvai ir žaismingai.
„Pasiūlymų parašyti kažką panašaus į „savo istoriją“ esu gavusi tikrai ne vieną sykį. Ir kaskart atsisakydavau. Dėl įvairių priežasčių. Tačiau dabar esu tokia subrendusi, kai jau galiu ramiai žvelgti į praeities klaidas ir nuotykius, aiškiai suprasdama, kad kiekviena nesėkmė yra tik kelio į sėkmę etapas. Mano gyvenime buvo tokių gražių dalykų, kad būtų nuodėmė jų nepapasakoti. Buvo ir istorijų, prasidėjusių visai neromantiškai, bet išsivysčiusių į aukščiausią žmogiškų jausmų būseną.
Šitoje knygoje stengiausi būti sąžininga, korektiška ir… linksma. Kodėl turėtumėte ją perskaityti? Bent jau dėl to, kad įsitikintumėte – kaimyno žolė nėra žalesnė.“ /Edita Mildažytė/
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2026-01-28 16:00 - 17:00, 2026-01-21 16:00 - 17:00, 2026-01-14 16:00 - 17:00, 2026-01-07 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu 0 445 72 134 arba elektroniniu paštu jaunimas@kretvb.lt.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Vaikų ir mamų rytmečiai
2026-01-28 10:15 - 12:00, 2026-01-21 10:15 - 12:00, 2026-01-14 10:15 - 12:00, 2026-01-07 10:15 - 12:00, 2025-12-17 10:15 - 12:00, 2025-12-10 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Vaikų ir mamų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S25E03
2026-01-27 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
„Auksinis protas“ Kretingoje! Nuo sausio 13 d. iki balandžio 28 d. kiekvieną antradienį 19 val. kviečiame dalyvauti 25-ajame „Auksinio proto“ gyvų žaidimų sezone, kuris truks net 16 savaičių.
Tai puiki proga pasitikrinti žinias, patirti intelektualių iššūkių, pasimėgauti smagia atmosfera ir susitikti su bendraminčiais. Suburkite komandą ir įsitraukite į vieną populiariausių protų mūšių Lietuvoje!
Neturite komandos? Ne bėda – registruokitės vienas, o mes padėsime surasti komandą ir prisijungti prie žaidimo.
Registracija el. paštu birute.naujokaitiene@kretvb.lt
Prisijungti galima bet kuriuo metu – nepraleiskite progos tapti „Auksinio proto“ sezono dalimi Kretingoje.
Registruokite savo komandą ir žaiskite – laukia azartas, žinios ir gera nuotaika!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

ŽIEMOS ETIUDAI
2026-01-24 14:00 - 15:30 | Kretingos kultūros centras, J. Pabrėžos g. 1,, Kretinga, 97129, Lietuva
Sausio tylą pripildykime muzikos ir šviesos…
Kviečiame į jaukų žiemos koncertą „Žiemos etiudai“ (iš ciklo „Mūsų dienos kaip šventė“), kuriame skambės dainos, šildančios širdį ir leidžiančios trumpam sustoti.
Sausio 24 d.
14.00 val.
Kretingos rajono kultūros centro Mažojoje salėje
Koncerte pasirodys Kretingos rajono kultūros centro ir skyrių vokaliniai ansambliai, taip pat Kretingos meno mokyklos mokiniai – jautrūs balsai, muzika ir žiemos nuotaika.
Ateikite pasiklausyti, pabūti kartu ir pasimėgauti žiemos muzikiniais aidais.
Renginys nemokamas

„Auksinis protas“: S25E02
2026-01-20 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Susitikimas su „Humoro klubo“ nariais Pauliumi Ambrazevičiumi, Mantu Bartuševičiumi ir Vaidotu Šiožiniu
2026-01-17 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į atvirą, gyvą ir humoro kupiną susitikimą su „Humoro klubo“ nariais Pauliumi Ambrazevičiumi, Mantu Bartuševičiumi ir Vaidotu Šiožiniu.
Jaunimas turės išskirtinę progą – susitikti su „Humoro klubo“ nariais ir pasikalbėti apie tai, kas įdomu. Paulius Ambrazevičius, Mantas Bartuševičius, Vaidotas Šiožinis kartu su jaunimu leisis į diskusiją ir atsakys į visus rūpimus klausimus pačiomis įvairiausiomis temomis. Pradėkime Naujuosius metus nuo pokalbio, kuris nepaliks abejingų!
Registracija telefonu 0 445 72 134 arba elektroniniu paštu jaunimas@kretvb.lt
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Dovilės Šipelienės knygos „Dovana Sau“ pristatymas
2026-01-15 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į Dovilės Šipelienės knygos „Dovana Sau“ – jautrios ir įkvepiančios vidinės kelionės apie meilę sau, drąsą ir savęs pažinimą – pristatymą bibliotekoje.
Trumpai apie autorę: Dovilė Šipelienė yra psichologijos ir viešbučių vadybos studijas baigusi specialistė, daug metų dirbusi žmogiškųjų ryšių ir vadybos srityje. Ji nuoširdžiai domisi asmeniniu augimu, emociniu sąmoningumu ir sveikos meilės sau temomis, kurias tyrinėja tiek per teoriją, tiek per savo patirtis. Knygoje ji dalijasi savo atradimais ne kaip profesionalė, o kaip ieškanti, besimokanti ir atvira žmogui autorė.
Apie knygą „Dovana Sau“:
„Dovana Sau“ – tai nuoširdi ir įkvepianti kelionės istorija, paremta autorės išgyventa piligrimyste: daugiau nei 1000 km pėsčiomis nuo Sevilijos iki Santjago de Compostela.
Šioje kelionėje autorė susiduria su vidiniais iššūkiais, atradimais, tylos ir refleksijos momentais, kurie ją veda prie gilesnio santykio su savimi. Knyga atvirai kalba apie sveiką meilę sau, ribų nustatymą, savęs girdėjimą ir drąsą keisti gyvenimo kryptį.
Daugiau informacijos apie knygą rasite čia: https://dovanasauknyga.lt
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

SAUSIO 13-OSIOS ĮVYKIŲ 35-MEČIO MINĖJIMAS
2026-01-12 18:00 - 2026-01-13 19:30 | Kretingos kultūros centras, J. Pabrėžos g. 1,, Kretinga, 97129, Lietuva
LAISVĖS 35 KODAS Renginių ciklas, skirtas 1991 m. Sausio 13-osios įvykių 35-mečiui
Sausio 13-oji – tai mūsų laisvės atmintis, drąsa ir bendrystė. Tai diena, kai prisimename žmones, kurie stovėjo už tiesą, laisvę ir ateitį. Kviečiame Kretingos bendruomenę ir miesto svečius drauge paminėti Laisvės gynėjų dieną, sustoti, prisiminti ir pajusti, kad laisvė – gyva.
SAUSIO 12 D. 18.00 val. – Šv. Mišios Viešpaties Apreiškimo Švč. Mergelei Marijai bažnyčioje 18.45 val. – Eitynės su fakelais iš bažnyčios šventoriaus į Rotušės aikštę 19.00 val. – Pilietinis sambūris „Drąsos nakties įkvėpti“ Rotušės aikštėje
SAUSIO 13 D. 8.00 val. – Pilietinė iniciatyva „Pergalės šviesa“(atminimo žvakelių uždegimas languose) 18.30 val. – Koncertas Laisvės gynėjų dienai „Laisvės stygoms suskambus“ Kretingos rajono kultūros centro Mažoji salė
Šie renginiai kviečia ne tik prisiminti istoriją, bet ir ją išgyventi – per tylą, per muziką, per bendrą buvimą.
Ateikime pagerbti. Būkime kartu. Išsaugokime laisvės atmintį.
Renginių metu bus filmuojama ir fotografuojama, medžiaga viešinama.

„Kretinga – Lietuvos jaunimo sostinė 2025“: savanorių susirinkimas
2025-12-23 16:00 - 18:00, 2025-12-16 16:00 - 18:00, 2025-12-09 16:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
2025 metais Kretingai suteiktas Lietuvos jaunimo sostinės titulas – tai unikali galimybė kurti, veikti ir keisti savo miestą kartu su bendraminčiais.
Nori tapti šios iniciatyvos dalimi? Kiekvieną antradienį Jaunimo edukacijos erdvėje renkasi entuziastingų, kūrybingų ir motyvuotų savanorių komanda. Tai gyva ir dinamiška vieta, kurioje gimsta idėjos, sprendžiami svarbūs klausimai ir vyksta aktyvus pasiruošimas būsimiems renginiams.
Jeigu ieškai, kur realizuoti savo idėjas, įgyti patirties ar tiesiog sutikti įkvepiančių žmonių – prisijunk prie mūsų!
Laukiame tavęs kiekvieną antradienį Jaunimo edukacijos erdvėje.
Būk aktyvus, kurk pokytį – tapk „Kretinga – Lietuvos jaunimo sostinė 2025“ dalimi jau šiandien!
Daugiau informacijos telefonu 0 445 72 134 arba elektroniniu paštu jaunimas@kretvb.lt
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2025-12-17 16:00 - 17:00, 2025-12-10 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu +370 445 72 134 arba elektroniniu paštu jaunimas@kretvb.lt
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Margarita (ne)tobulų piešinių šalyje“
2025-12-15 14:00 - 15:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 1–2 klasių mokinius į smagią ir įkvepiančią edukaciją pagal Šarūnės Baltrušaitienės knygą „Margarita (ne)tobulų piešinių šalyje“!
Užsiėmimo metu vaikai sužinos, kodėl netobulumas yra ypatingas ir kodėl nereikia stengtis būti „tobulam“ – juk tobuli visi vienodi! Skaitysime knygos ištraukas, diskutuosime apie unikalumą ir saviraišką bei patys kursime tobulus ir netobulus piešinius.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Trumpųjų filmų vaikams seansų ciklas „Trumpa, bet diena“
2025-12-15 09:00 - 2025-12-19 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Gruodžio 15–19 d. ikimokyklinio ir pradinio mokyklinio amžiaus vaikus kviečiame į filmų seansų ciklą „Trumpa, bet diena“ bibliotekoje. Šie susitikimai skirti pažymėti Tarptautinę trumpametražių filmų dieną Lietuvoje.
Gruodžio 21-ąją dieną minima Tarptautinė trumpametražių filmų diena. Šios šventės ašis – lietuviškų trumpametražių filmų agentūros Lithuanian Shorts organizuojama nemokama vaikams (4+) skirta trumpųjų filmų programa.
Programą parengė Europos trumpametražių filmų platintojus vienijanti organizacija Short Circuit. Plačiau apie iniciatyvą skaitykite čia.
Filmai bus rodomi gruodžio 15–19 d. nuo 9 iki 12 val. Susitikimų erdvėje (iki 30 vietų). Filmų ir seansų laikus kviečiame rezervuotis telefonu 0 445 72135 (rezervacija būtina).
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Bibliotekos 90-ties metų veiklos sukakties šventinis renginys
2025-12-12 14:00 - 15:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į Kretingos rajono savivaldybės M. Valančiaus viešosios bibliotekos šventinį renginį, skirtą bibliotekos 90 metų veiklos sukakčiai – ypatingą progą ne tik įvertinti 90 metų kultūrinio darbo tėkmę, bet ir naujai pažvelgti į kultūrą kaip į gyvą, visuomenę formuojančią jėgą.
Šventėje dalyvaus žurnalistas, kultūros laidų kūrėjas Rytis Zemkauskas, kuris pristatys pranešimą apie kultūros svarbą šiuolaikinei visuomenei „Ką iš tiesų gali kultūra?“. Jo įžvalgos kvies permąstyti, kodėl kultūra išlieka būtina žmogaus tapatybės dalis, kaip ji telkia bendruomenes, saugo atmintį ir formuoja ateities vizijas.
Renginio metu bus pristatyti bibliotekos nueito kelio akcentai, veiklos pokyčiai bei svarbiausi pastarųjų metų darbai. Tai proga išgirsti, kuo šiandien gyvena Kretingos biblioteka ir kokias kryptis brėžia ateičiai.
Šventinę nuotaiką sustiprins muzikinė dovana – grupės „Il senso“ programa.
Kviečiame visus dalyvauti, pasidžiaugti bendru kultūros keliu ir kartu įprasminti bibliotekos 90-mečio šventę.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Bibliotekai – 90: Edukacinis žaidimas „Žinių krautuvėlė“
2025-12-11 10:00 - 11:00, 2025-12-09 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 3–4 klasių mokinius į smagią ir aktyvią edukaciją „Žinių krautuvėlė“, skirtą pažymėti Kretingos rajono savivaldybės M. Valančiaus viešosios bibliotekos 90 metų veiklos sukaktį.
Tai interaktyvus klausimų ir atsakymų orientacinis žaidimas, kurio metu vaikai keliaus po biblioteką ieškodami paslėptų užuominų ir atsakymų. Dalyviai sužinos įdomybių apie bibliotekos istoriją, jos filialus, technologijas bei Motiejų Valančių. Taip pat atliks kūrybines ir loginio mąstymo reikalaujančias užduotis.
Už kiekvieną teisingą atsakymą vaikai gaus specialius „bibliotekos pinigėlius“. Renginio pabaigoje jie galės juos iškeisti į prizus – bibliotekos skirtukus, lipdukus ir kitus simbolinius suvenyrus.
Registracija elektroniniu paštu simona.gagilaite@kretvb.lt
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimai su žymiais žmonėmis: „Aklas pasimatymas Nr. 5“
2025-12-10 18:00 - 19:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į šventinį, paskutinįjį šių metų „Aklą pasimatymą Nr. 5“, skirtą bibliotekos veiklos 90-mečiui. 90 metų sukaktis – gražus skaičius, tad kiekvieniems metams skirsime po minutę: mūsų susitikimas su žymiu žmogumi truks 90 minučių.
Kas šįkart sėdės slaptojo svečio kėdėje? Sekite užuominas – štai kelios: Balis, kelionės, aktorius. Spėliokite ir ateikite susitikti.
O mes, kaip visada, pažadame jaukią atmosferą: bus ir juoko, ir ypatingų pasakojimų, ir minčių, kurias norėsis užsirašyti.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Bibliotekai – 90: Susitikimas su rašytoja Aušrine Tilinde
2025-12-10 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į jaukų ir įkvepiantį susitikimą su vaikų rašytoja Aušrine Tilinde, kuri pristatys savo naujausią knygą „Po šimts pypkių, seneli!“.
Renginio metu autorė papasakos, kaip gimė šios nuotaikingos istorijos idėja, supažindins su pagrindiniais veikėjais ir jų nuotykiais. Vaikai išgirs linksmų ištraukų iš knygos, galės užduoti klausimus, pasidalyti savo įspūdžiais ar net papasakoti, kokius nuotykius jie patys patyrė su savo seneliais.
Susitikimas skirtas šeimoms ir visiems, mėgstantiems šiltas, vaizdingas ir humoro kupinas istorijas. Tai puiki proga paskatinti mažuosius domėtis knygomis, kūryba ir rašytojo kasdienybe.
Renginį papildys kūrybinė veikla vaikams ir galimybė įsigyti knygą su autorės autografu.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.
